ઘણા પશુપાલકો જાણે છે કે ગાયો પર પાણીનો છંટકાવ કરવાથી કે ચામડી ભીની રાખવાથી તાપ સામે રક્ષણ મળે છે. રીસર્ચ પરથી જાણવા મળ્યું છે કે ગાયો પર પાણીનો છંટકાવ હવામાનનું તાપમાન ૩૦0 -૩૧0 સે. હોય તોજ ફાયદો થાય છે. પરંતું ઉષ્ણ કટિબંધ હવામાનમાં ચામડી પર કરવામાં આવેલ પાણીનું બાષ્પીભવન માત્ર ૬ મિનિટ માં થઈ જાય છે. વારંવાર છંટકાવ કરવો અસંભવ છે. વધુમાં આ પદ્ધતિમાં પાણીનો પુષ્કળ વ્યય થતો હોય છે. ઉપરાંત વારંવાર જમીન ભીની થતી હોઈ જીવાણુંનો ઉપદ્રવ થવાની શક્યતા હોય છે. અભ્યાસ પરથી જાણવા મળેલ છે કે ગાયો ને ગમાણમાં લાવતા પહેલા ગાયો પર ૧.૫ લી. થી ૧.૮ લીટર પાણીનો છંટકાવ કરવામાં આવે તો સ્વાછોશ્વાસનાં દરમાં અને મળદ્વારના ઉષ્ણતામાનમાં ૫૦% જેટલો ફરક પડે છે. આ પદ્ધતિ અપનાવાથી ફક્ત પાણીનો છંટકાવ કે ફક્ત છાયડામાં લાવતા કરતાં વધુ ફાયદો થાય છે.બજારમાં છંટકાવ કરવા માટેના ઘણા સાધનો ઉપલબ્ધ છે. આ બાબતે વધુ માહિતી ડીરેકટરી ઓફ www.indiancattle.com વેબ સાઈટ પર મેળવી શકાય છે.